CELEX: 32017R1465
Language: et
Date: 2017-08-09 00:00:00
Title: Komisjoni rakendusmäärus (EL) 2017/1465, 9. august 2017, teatavate kaupade klassifitseerimise kohta kombineeritud nomenklatuuris

12.8.2017   
               
               
                  ET
               
               
                  Euroopa Liidu Teataja
               
               
                  L 209/5
               
            KOMISJONI RAKENDUSMÄÄRUS (EL) 2017/1465,
      9. august 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 9. august 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Seade (nn traadita laadimisplaat), millel on umbes 180 cm pikkuse juhtmega adapter ja laadimisplaat. Juhtmel on pistmikühendus laadimisplaadiga ühendamiseks. Alus on ringikujuline kõrgusega umbes 8 mm, läbimõõduga umbes 80 mm ja massiga 51 g.
                     Adapter muundab (alaldab) vahelduvvoolu (240 V) alalisvooluks (12 V) ja juhib selle plaadisse. Plaadis muundatakse (vaheldatakse) alalisvool tagasi vahelduvvooluks. mis muundatakse seejärel elektromagnetväljaks.
                     Seade on ette nähtud seadmete juhtmevabaks laadimiseks. Nii plaadis kui ka laetavas seadmes kasutatakse „Qi“-tehnoloogiat, mis on muutunud normiks seadmete juhtmevabal laadimisel. Juhtmevaba laadimine toimub elektromagnetvälja kaudu.
                     Vt pilti (*1).
                  
                  
                     8504 40 90 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6 ning CN-koodide 8504 , 8504 40  ja 8504 40 90  sõnastusega.
                     Seadme funktsioonid (voolu alaldamine, vaheldamine ja elektromagnetväljaks muundamine) on hõlmatud alamrubriigiga 8504 40  Seetõttu ei või toodet klassifitseerida alamrubriiki 8504 50 .
                     Toodet ei või klassifitseerida CN-koodi 8504 40 30  alla kui staatilist muundurit, mis on kasutatav telekommunikatsiooniseadmetega, automaatsete andmetöötlusseadmetega ja nende plokkidega, kuna vahelduv- ja alalisvoolu adapter on konstrueeritud mitmekesiste elektriseadmete vooluga varustamiseks.
                     Kuna ei voolu alaldamine, vaheldamine ega elektromagnetväljaks muundamine ei anna seadmele selle põhiomadusi, tuleb see klassifitseerida kombineeritud nomenklatuuri klassifitseerimise üldreegli 3 c järgi.
                     Järelikult tuleb seade klassifitseerida CN-koodi 8504 40 90  alla kui muud staatilised muundurid.
                  
               
            
         
            (*1)  Pilt on üksnes illustratsiooniks.